“SCB 10X” เปิดเวที “BANGKOK BLOCKATHON 2021”
"SCB 10X" เปิดเวที "BANGKOK BLOCKATHON 2021: FINANCE AND BEYOND" 
2 มี.ค. 2564

เอสซีบี เท็นเอกซ์ (SCB 10X) บริษัทโฮลดิ้งคอมพานี ในเครือธนาคารไทยพาณิชย์ จำกัด (มหาชน) หรือ SCB เตรียมพร้อมวางรากฐานสู่โลกอนาคตด้วยเทคโนโลยีบล็อกเชน เปิดเวที “BANGKOK BLOCKATHON 2021: FINANCE AND BEYOND” เฟ้นหาสุดยอดทีมนักพัฒนาไทยที่สนใจในเทคโนโลยีบล็อกเชน ร่วมโชว์ศักยภาพสร้างสรรค์นวัตกรรมและพัฒนาโซลูชันใหม่ ๆ ที่สามารถต่อยอดธุรกิจในทุกอุตสาหกรรมได้อย่างมีประสิทธิภาพ
พร้อมสร้างคอมมูนิตี้รวมผู้เชี่ยวชาญที่มีความสามารถโดดเด่นด้านบล็อกเชนทั้งจากภาคเอกชนและผู้ทรงคุณวุฒิจากธนาคารแห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) (Blockchain Community) ได้ร่วมแลกเปลี่ยนและพัฒนาไอเดีย นอกจากนี้ยังขนทัพกูรูแถวหน้าในแวดวงบล็อกเชนทั้งในเมืองไทยและต่างประเทศมาร่วมแบ่งปันความรู้และประสบการณ์ให้แก่ผู้เข้าแข่งขัน
โดย 10 ทีมที่ผ่านเข้ารอบสุดท้ายจะต้องนำเสนอไอเดียต่อคณะกรรมการผู้ทรงคุณวุฒิจากธนาคารแห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) สมาคมสินทรัพย์ดิจิทัลไทย และทีมงานนวัตกรรมของ SCB 10X ซึ่งจะเฟ้นหา 3 สุดยอดทีมนักพัฒนาด้านบล็อกเชนที่จะมีสิทธิ์คว้ารางวัล มูลค่ารวมกว่า 300,000 บาท สำหรับผู้ที่สนใจสามารถสมัครเข้าร่วมการแข่งขันได้ที่ www.SCB10X.com ตั้งแต่วันที่ 1 – 21 มีนาคม 2564